ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ-Β/ΘΜΙΑΣ ΕΚΠ/ΣΗΣ ΚΡΗΤΗΣ

Δ/ΝΣΗ Β/ΘΜΙΑΣ ΕΚΠ/ΣΗΣ Ν.ΗΡΑΚΛΕΙΟΥ

ΚΑΛΛΙΤΕΧΝΙΚΟ ΓΥΜΝΑΣΙΟ ΜΕ Λ.Τ. ΗΡΑΚΛΕΙΟΥ

ΓΟΥΡΝΕΣ ΠΕΔΙΑΔΟΣ, 71500 ΗΡΑΚΛΕΙΟΥ

ΤΗΛ.: 2810 762610, ΦΑΞ: 2810 762607

e-mail: *mail@gym-kallitech.ira.sch.gr*

 ΓΟΥΡΝΕΣ : 13/01/2020

Αρ. Πρωτοκόλλου: 22

**ΘΕΜΑ:** **Επαναπροκήρυξη (λόγω έλλειψης προσφορών) της πολυήμερης εκπαιδευτικής εκδρομής μαθητών της Β Λυκείου του Καλλιτεχνικού Σχολείου Ηρακλείου στη Γερμανία, στο πλαίσιο Προγράμματος Σχολικών Δραστηριοτήτων.**

Η Διευθύντρια του Καλλιτεχνικού Σχολείου Ηρακλείου, σύμφωνα με την υπ’ αριθμ. 33120/ΓΔ4/6-3-2017 (ΦΕΚ 681/τ. Β/6-3-2017) Υ.Α. του Υ.Π.Π.Ε.Θ, με την παρούσα επαναπροκήρυξη ζητά εκ νέου την εκδήλωση ενδιαφέροντος από τα τουριστικά γραφεία για τη διοργάνωση της πολυήμερης εκπαιδευτικής εκδρομής μαθητών της Β Λυκείου του Καλλιτεχνικού Σχολείου Ηρακλείου στη Γερμανία, στο πλαίσιο Προγράμματος Σχολικών Δραστηριοτήτων.

Γενικά χαρακτηριστικά της εκδρομής

* Η εκδρομή πρόκειται να πραγματοποιηθεί τον Απρίλιο με προτεινόμενες ημερομηνίες: **από 1 έως 6 Απριλίου ή από 28 Απριλίου έως 3 Μαΐου.**
* Προβλέπεται να συμμετάσχουν **12 μαθητές και 2 συνοδοί καθηγητές**
* Προορισμός: **Ντίσελντορφ, Βερολίνο. Η μετάβαση από τη μια πόλη στην άλλη ζητείται να είναι αεροπορική.**
* **Μετάβαση αεροπορικώς στο Ντίσελντορφ, με απευθείας πτήση από Ηράκλειο και επιστροφή από Βερολίνο, με απογευματινή πτήση για Ηράκλειο.**
* **Δύο (2) διανυκτερεύσεις στο Ντίσελντορφ και τρεις (3) στο Βερολίνο** σε ξενοδοχείο 3 ή 4 αστέρων, σε κεντρικό σημείο της πόλης, σε δωμάτια τρίκλινα ή τετράκλινα για τους μαθητές και ένα δίκλινο για τους συνοδούς καθηγητές σε άριστη κατάσταση, κλιματιζόμενα, με πρωινό σε μπουφέ.
* Όλοι οι εκδρομείς θα είναι σε ένα ξενοδοχείο και σε ένα όροφο. Στην προσφορά να αναφέρεται ρητά η κατηγορία και το όνομα του καταλύματος.

Ενδεικτικό πρόγραμμα εκδρομής

1η ημέρα: Ηράκλειο-Ντίσελντορφ με πρωινή πτήση. Μετάβαση από το αεροδρόμιο στο ξενοδοχείο με τρένο και τακτοποίηση στο ξενοδοχείο. Βόλτα στην παλιά πόλη του Ντίσελντορφ δίπλα στον Ρήνο, από τον οποίο εμπνεύστηκαν οι ρομαντικοί ποιητές και ύμνησαν τον έρωτα και την αγάπη. Στη συνέχεια προχωράμε στο καινούριο λιμάνι της πόλης με σαφή στοιχεία μοντέρνας και μεταμοντέρνας αρχιτεκτονικής, όπου θα αναζητήσουμε και θα προβληματιστούμε για τις επιρροές στο σύγχρονο άνθρωπο και στη διαμόρφωση της ψυχολογίας του και της αντίληψής του για τις σχέσεις. Επιστροφή στο ξενοδοχείο και το απόγευμα θα μεταβούμε με τρένο στο Βούπερταλ για να επισκεφτούμε το θέατρο της Πίνα Μπάους και την πόλη που έζησε, πέθανε και δημιούργησε το χοροθέατρο η μεγάλη χορεύτρια και χορογράφος, προσεγγίζοντας με τον δικό της μοναδικό τρόπο τις ανθρώπινες σχέσεις. Επιστροφή και διανυκτέρευση στο ξενοδοχείο.

2η ημέρα: Επίσκεψη στο ελληνικό σχολείο του Ντίσελντορφ, το Kunstpalast Museum ή το Kunstsammlung. Το απόγευμα αναχωρούμε με τρένο για Κολωνία. Περιήγηση στην παλιά πόλη της Κολωνίας και επίσκεψη στην επιβλητική Όπερά της. Επιστροφή στο Ντίσσελντορφ και διανυκτέρευση στο ξενοδοχείο.

3η ημέρα: Αναχώρηση για Βερολίνο. Μετάβαση με τρένο από το αεροδρόμιο στο ξενοδοχείο. Περιήγηση στο κέντρο της πόλης (Πύλη του Βρανδεμβούργου, Γερμανικό Κοινοβούλιο, Μνημείο του Ολοκαυτώματος, Καθεδρικός ναός). Επιστροφή και διανυκτέρευση στο ξενοδοχείο.

4η ημέρα: Επίσκεψη στη Νήσο των Μουσείων, όπου βρίσκεται και το Μουσείο της Περγάμου. Περιήγηση στην πόλη και αναζήτηση των σημείων του τείχους του Βερολίνου, East Side Gallery, Check Point Charlie. Το βράδυ παρακολούθηση θεατρικής ή μουσικής παράστασης με θέμα την αγάπη.

5η ημέρα: Επίσκεψη στο Charlottenburg Palace και κατόπιν μετάβαση και επίσκεψη στο Μουσείο Γερμανικής Ιστορίας. Το απόγευμα παρακολούθηση κάποιας μουσικής ή θεατρικής παράστασης με θέμα την αγάπη.

6η ημέρα: Επίσκεψη στο Εβραικό μουσείο του Βερολίνου. Το απόγευμα αναχώρηση για το αεροδρόμιο και επιστροφή στο Ηράκλειο.

Ζητούνται:

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή και αεροπορική μεταφορά του, εάν παραστεί ανάγκη.
* Προσφορά του πρακτορείου για free εισιτήρια.
* Αποδοχή από μέρους του πρακτορείου ποινικής ρήτρας, σε περίπτωση αθέτησης των όρων του συμβολαίου (εγγυητική επιστολή), με ποσό που θα καθοριστεί από το Σχολείο.
* Το πρόγραμμα είναι ενδεικτικό και μπορεί να αλλάξει βάσει των αναγκών και προτεραιοτήτων του σχολείου.
* Αντιμετώπιση περίπτωσης μη πραγματοποίησης της εκδρομής, λόγω ανωτέρας βίας (καιρικές συνθήκες, κλπ).
* Επιστροφή του ποσού συμμετοχής στην εκδρομή σε μαθητή που για λόγους ανωτέρας βίας ή ασθένειας- ματαιωθεί η συμμετοχή του στην εκδρομή.
* Άδεια λειτουργίας του τουριστικού πρακτορείου (ειδικό σήμα λειτουργίας του Ε.Ο.Τ)
* Κράτηση ξενοδοχείων (fax που να την επιβεβαιώνει) .
* Κράτηση αεροπορικών εισιτηρίων (fax που να την επιβεβαιώνει)
* Ό,τι υπάρχει στην προσφορά να επιβεβαιώνεται γραπτώς.

Για τις παραπάνω υπηρεσίες ζητείται η τελική συνολική τιμή με ΦΠΑ της εκδρομής αλλά και η επιβάρυνση ανά μαθητή χωριστά. Στην συνολική τιμή και την τιμή ανά μαθητή, δεν θα περιλαμβάνονται τυχόν παροχές του γραφείου σας. Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας τουριστικού γραφείου, το οποίο πρέπει να βρίσκεται σε ισχύ. Επίσης, ζητείται να κοπεί τιμολόγιο σύμφωνα με την κείμενη νομοθεσία.

Επιπλέον, στο φάκελο της προσφοράς θα υπάρχει απαραιτήτως CD με την προσφορά σε ηλεκτρονική μορφή (doc ή pdf) ώστε να είναι εύκολη η ανάρτησή της στο διαδίκτυο. Τα ενδιαφερόμενα πρακτορεία καλούνται να υποβάλουν στη Διεύθυνση του Σχολείου σφραγισμένες προσφορές σε κλειστούς φακέλους , που θα περιγράφουν αναλυτικά τις προσφερόμενες υπηρεσίες και τις επιπλέον ενδεχόμενες βελτιωτικές προτάσεις και θα είναι σύμφωνες με την Υ.Α. 33120/ΓΔ4/28-2-2017 και τη σχετική νομοθεσία, το αργότερο **μέχρι 20/01/2020 και 11:00 ώρα.** Όποιες προσφορές κατατεθούν με διαφορετικό τρόπο ή μετά την καθορισμένη ώρα δεν θα γίνουν δεκτές. Η αξιολόγηση των προσφορών θα γίνει την ίδια μέρα και την ίδια ώρα, από την αρμόδια Επιτροπή, στο Γραφείο της Διευθύντριας του Καλλιτεχνικού Σχολείου Ηρακλείου.

Η Διευθύντρια

ΚΑΛΟΥΔΙΩΤΗ ΜΑΡΙΑ

ΦΥΣΙΚΗΣ ΑΓΩΓΗΣ